MINISTERUL SĂNĂTĂŢII
ORDIN **privind aprobarea criteriilor specifice pentru prioritizarea investiţiilor privind consolidarea infrastructurii ambulatoriilor eligibile în cadrul axei prioritare 8 "Dezvoltarea infrastructurii de sănătate şi sociale", prioritatea de investiţii 8.1 - Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale şi de recreere, precum şi trecerea de la serviciile instituţionale la serviciile prestate de comunităţi, obiectivul specific 8.1 "Creşterea accesibilităţii serviciilor de sănătate, comunitare şi a celor de nivel secundar, în special pentru zonele sărace şi izolate" din Programul operaţional regional 2014** - **2020, operaţiunea A - Ambulatorii**

* ANEXĂ

    Văzând Referatul de aprobare nr. F.B. 10.887/2017 al Direcţiei generale asistenţă medicală şi sănătate publică din Ministerul Sănătăţii,
    în vederea îndeplinirii obiectivului strategic 7.2. Îmbunătăţirea infrastructurii serviciilor de sănătate oferite în regim ambulatoriu prin asistenţă medicală comunitară, medicină de familie şi ambulatoriul de specialitate din Strategia naţională de sănătate 2014 - 2020, aprobată prin Hotărârea Guvernului nr. 1.028/2014,
    luând în considerare prevederile axei prioritare 8 "Dezvoltarea infrastructurii de sănătate şi sociale", prioritatea de investiţii 8.1 - Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale şi de recreere, precum şi trecerea de la serviciile instituţionale la serviciile prestate de comunităţi, obiectivul specific 8.1 "Creşterea accesibilităţii serviciilor de sănătate, comunitare şi a celor de nivel secundar, în special pentru zonele sărace şi izolate" din cadrul Programului operaţional regional 2014 - 2020, aprobat de către Comisia Europeană,
    în temeiul prevederilor art. 7 alin. (4) şi art. 15 din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,
    **ministrul sănătăţii** emite următorul ordin:

**Art. 1.** - Se aprobă criteriile specifice pentru prioritizarea investiţiilor privind consolidarea infrastructurii ambulatoriilor eligibile în cadrul axei prioritare 8 "Dezvoltarea infrastructurii de sănătate şi sociale", prioritatea de investiţii 8.1 - Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale şi de recreere, precum şi trecerea de la serviciile instituţionale la serviciile prestate de comunităţi, obiectivul specific 8.1 "Creşterea accesibilităţii serviciilor de sănătate, comunitare şi a celor de nivel secundar, în special pentru zonele sărace şi izolate" din Programul operaţional regional 2014 - 2020, operaţiunea A - Ambulatorii, prevăzute în anexa care face parte integrată din prezentul ordin.

**Art. 2.** - Prezentul ordin se publică în Monitorul Oficial al României, Partea I.

Ministrul sănătăţii,
**Florian** - **Dorel Bodog**

Bucureşti, 25 octombrie 2017.
Nr. 1.240.

***ANEXĂ***

**CRITERIILE SPECIFICE
pentru prioritizarea investiţiilor privind consolidarea infrastructurii ambulatoriilor eligibile în cadrul axei prioritare 8 "Dezvoltarea infrastructurii de sănătate şi sociale", prioritatea de investiţii 8.1 - Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale şi de recreere, precum şi trecerea de la serviciile instituţionale la serviciile prestate de comunităţi, obiectivul specific 8.1 "Creşterea accesibilităţii serviciilor de sănătate, comunitare şi a celor de nivel secundar, în special pentru zonele sărace şi izolate" din Programul operaţional regional 2014** - **2020, operaţiunea A - Ambulatorii**

    **1.** Ambulatoriul este situat într-un judeţ menţionat ca deficitar/prioritar în planurile regionale de servicii de sănătate, aprobate prin Ordinul ministrului sănătăţii nr. 1.376/2016 pentru aprobarea Planurilor regionale de servicii de sănătate, cu modificările ulterioare.
    **2.** Ambulatoriul va rezulta din raţionalizarea sau reorganizarea unui spital municipal/orăşenesc/comunal sau prin raţionalizarea numărului de paturi de spitalizare continuă şi trecerea unor servicii de specialitate în regim ambulatoriu:

**a)** DA;
**b)** NU.

    **3.** Judeţul unde este amplasat ambulatoriul are un număr redus de servicii ambulatorii contractate cu casa de asigurări de sănătate judeţeană/a municipiului Bucureşti/100.000 locuitori1:

**a)** judeţe care sunt peste media naţională, în primul sfert;
**b)** judeţe care sunt peste media naţională, în al doilea sfert;
**c)** judeţe care sunt sub media naţională, în al treilea sfert;
**d)** judeţe care sunt sub media naţională, în al patrulea sfert.

    **4.** Ambulatoriul este unicul furnizor public de servicii medicale nespitaliceşti din localitate:

**a)** DA;
**b)** NU.

    **5.** Unitatea sanitară de care aparţine ambulatoriul:

**a)** ambulatoriul aparţine unui spital regional/spital care îndeplineşte rolul de spital regional/spital care face parte din cadrul unităţilor funcţionale regionale de urgenţă;
**b)** ambulatoriul aparţine unui spital judeţean de urgenţă;
**c)** ambulatoriul aparţine unui spital local, respectiv: spital municipal/spital orăşenesc/spital comunal.

    **6.** Unitatea sanitară de care aparţine ambulatoriul este un spital de specialitate, respectiv psihiatrie/pediatrie:

**a)** DA;
**b)** NU.

    **7.** Ambulatoriul a beneficiat de finanţare în cadrul Programului operaţional regional (POR):

**a)** ambulatoriul a beneficiat de finanţare în cadrul POR 2007 - 2013 şi solicită finanţare în cadrul POR 2014 - 2020 pentru acelaşi tip de activităţi (reabilitare/modernizare/extindere/ dotare);
**b)** ambulatoriul a beneficiat de finanţare în cadrul POR 2007 - 2013 şi solicită finanţare în cadrul POR 2014 - 2020 pentru alt tip de activităţi (reabilitare/modernizare/extindere/dotare);
**c)** ambulatoriul nu a beneficiat de finanţare în cadrul POR 2007 - 2013.

1 Se va lua în considerare accesul la servicii ambulatorii de specialitate, măsurat prin indicatorul "rata anuală a serviciilor ambulatorii rambursate de Casa Naţională de Asigurări de sănătate la 100.000 de locuitori".
    Datele/Intervalele vor fi menţionate în clar în urma furnizării acestora de către Ministerul Sănătăţii Ministerului Dezvoltării Regionale, Administraţiei Publice şi Fondurilor Europene.